wannaphong/clean_thaiwikipedia huggingface dataset:
# โครงสร้างย่อยที่เหมาะที่สุด
ในสาขาวิทยาการคอมพิวเตอร์ เราจะกล่าวว่าปัญหาใด ๆ มี โครงสร้างย่อยที่เหมาะที่สุด  ก็ต่อเมื่อปัญหานั้นสามารถหาคำตอบที่เหมาะสมที่สุดอย่างมีประสิทธิภาพ ได้จากคำตอบที่เหมาะสมที่สุดของปัญหาย่อยของมัน คุณสมบัตินี้มีความจำเป็นอย่างยิ่งในการแก้ปัญหาด้วยกำหนดการพลวัตและขั้นตอนวิธีแบบละโมบอย่างมีประสิทธิภาพIntroduction to Algorithms, 2nd ed., (Cormen, Leiserson, Rivest, and Stein) 2001, p. 327. ISBN 0-262-03293-7.  

ขั้นตอนวิธีแบบละโมบสามารถใช้แก้ปัญหาที่มี โครงสร้างย่อยที่เหมาะที่สุด ได้ถ้าหากสามารถพิสูจน์โดยการอุปนัยเชิงคณิตศาสตร์ว่าแต่ละขั้นตอนในการแก้ปัญหานั้นจะสร้างคำตอบที่เหมาะที่สุด หากไม่เช่นนั้นปัญหานี้จะกล่าวได้ว่าเป็นปัญหาที่มีการทับซ้อนกันของปัญหาย่อยและสามารถหาผลเฉลยได้ด้วยกำหนดการพลวัต

ตัวอย่าง
พิจารณาการหาเส้นทางสั้นที่สุด ในการเดินทางด้วยรถยนต์จากเมืองหนึ่งไปยังเมืองหนึ่ง ดังที่ได้แสดงในภาพที่ 1 ซึ่งเป็นปัญหาที่ที่มี โครงสร้างย่อยที่เหมาะที่สุด ถ้าหากเส้นทางสั้นที่สุดในการเดินทางจาก กรุงเทพมหานาครไปอุบลราชธานี ต้องผ่านนครราชสีมาและต่อไปยังขอนแก่น ดังนั้นเส้นทางที่สั้นที่สุดจาก นครราชสีมาไปยังอุบลราชธานี ก็ต้องผ่านจังหวัดขอนแก่นด้วยเช่นกัน จะเห็นว่าปัญหาในการเดินทางจาก นครราชสีมาไปยังอุบลราชธานี ก็จะเป็นปัญหาย่อยอยู่ในการเดินทาง จากกรุงเทพฯ ไปยังอุบลราชธานี (ดังเช่นเส้นคลื่นในภาพซึ่งหมายถึงปัญหาย่อยซึ่งเป็นเส้นทางสั้นที่สุด)

ปัญหาที่มีโครงสร้างย่อยที่เหมาะที่สุด
 การเรียงแบบผสาน
 การเรียงแบบเร็ว

ปัญหาที่ไม่มีโครงสร้างย่อยที่เหมาะที่สุด
 ปัญหาวิถียาวสุด
# โลรองต์ บูดูอานี
โลรองต์ บูดูอานี นักมวยสากลชาวฝรั่งเศส เกิดเมื่อ 29 ธันวาคม พ.ศ. 2509 สถิติการชก 42 ครั้ง ชนะ 38 (น็อค 32) เสมอ 1 แพ้ 3
 ประวัติ 
บูดูอานีเคยชกมวยสากลสมัครเล่นมาก่อนและได้เหรียญเงินในก๊ฬาโอลิมปิกที่โซล จากนั้นจึงหันมาชกมวยสากลอาชีพใน พ.ศ. 2532 บูดูอานีประสลความสำเร็จในการชิงแชมป์โลกเมื่อ 21 สิงหาคม พ.ศ. 2539 ชนะน็อค ฮูลิโอ ซีซาร์ วาสเควซ ยก5 ได้ครองแชมป์โลกรุ่นซูเปอร์เวลเตอร์เวท WBA หลังจากนั้น ป้องกันตำแหน่งไว้ได้หลายครั้ง ก่อนจะแพ้คะแนน เดวิด รีดจากสหรัฐ เมื่อเดือนมีนาคม พ.ศ. 2542 บูดูอานีพยายามขอแก้มือกับรีด โดยให้รีดมาชกกับตนที่ฝรั่งเศส แต่รีดไม่ตกลง บูดูอานีจึงแขวนนวมไปใน พ.ศ. 2543
 อ้างอิง 
 ก๋องแก๋งจอมพลัง. บูดูอานีอิ่มตัวแขวนนวมแล้ว ฮิตแมนเตรียมแขวนอีกคน. นิตยสารมวยโลก. ปีที่ 18 เล่มที่ 809 8-14 มีนาคม 2543หน้า 46-47
หมวดหมู่:นักกีฬาฝรั่งเศสที่ได้เหรียญเงินโอลิมปิก
หมวดหมู่:นักมวยสากลชาวฝรั่งเศส
หมวดหมู่:แชมป์โลก WBA
หมวดหมู่:บุคคลจากจังหวัดโอต-ซาวัว
# ภาษาโซตุง
ภาษาโซตุง (Zotung language) มีผู้พูดในพม่าทั้งสิ้น 40,000 คน ใน พ.ศ. 2533 ในบริเวณทิวเขาชีน ทางใต้ของเมืองฮ่าค่า จัดอยู่ในตระกูลภาษาจีน-ทิเบต ภาษากลุ่มทิเบต-พม่า สาขากูกี-ชีน-นาคา สาขาย่อยกูกี-ชีน เขียนด้วยอักษรละติน
# เซอร์ไวเวอร์ซีรีส์ (1987)
เซอร์ไวเวอร์ซีรีส์ (1987)  เป็นรายการ เพย์-เพอร์-วิว ของ ดับเบิลยูดับเบิลยูอี ในปี 1987 ซึ่งจะจัดเป็นปีแรก ในชื่อเซอร์ไวเวอร์ซีรีส์ สถานที่จัดคือ Richfield Coliseum ในRichfield, Ohio เมื่อวันที่ 26 พฤศจิกายน พ.ศ. 2530 ซึ่งจัดหลังจากศึก เรสเซิลเมเนีย ครั้งที่ 3

ผลการปล้ำ/แมทช์การปล้ำ
#แมทช์การปล้ำกำหนดการปล้ำเวลา1Randy Savage (พร้อมด้วย Miss Elizabeth), Jake Roberts, Ricky Steamboat, Brutus Beefcake, และJim Duggan ชนะ The Honky Tonk Man (with Jimmy Hart), Hercules, Danny Davis, Ron Bass, & Harley Race (พร้อมด้วย Bobby Heenan)แมทช์การปล้ำแทกทีมเซอร์ไวเวอร์ซีรีส์ 10 คน ใครแพ้คัดออก124:002The Fabulous Moolah, Rockin' Robin, Velvet McIntyre, และthe Jumping Bomb Angels (Itsuki Yamazaki และNoriyo Tateno) ชนะ Sensational Sherri, The Glamour Girls (Leilani Kai และJudy Martin) (พร้อมด้วย Jimmy Hart), Donna Christanello, และDawn Marieแมทช์การปล้ำแทกทีมเซอร์ไวเวอร์ซีรีส์ 10 คน ใครแพ้คัดออก220:003Strike Force (Tito Santana และRick Martel), The Young Stallions (Paul Roma และJim Powers), The Fabulous Rougeaus (Jacques และRaymond), The Killer Bees (Jim Brunzell และBrian Blair), และthe British Bulldogs (Davey Boy Smith และDynamite Kid) ชนะ The Hart Foundation (Bret Hart และJim Neidhart) (พร้อมด้วย Jimmy Hart), The Islanders (Haku และTama) (พร้อมด้วย Bobby Heenan), Demolition (Ax และSmash) (พร้อมด้วย Mr. Fuji), The Bolsheviks (Nikolai Volkoff และBoris Zhukov) (พร้อมด้วย Slick), และThe New Dream Team (Greg Valentine และDino Bravo) (พร้อมด้วย Johnny V.)แมทช์การปล้ำแทกทีมเซอร์ไวเวอร์ซีรีส์ 20 คน ใครแพ้คัดออก337:004André the Giant, One Man Gang, King Kong Bundy, Butch Reed, และRick Rude (พร้อมด้วย Bobby Heenan และSlick) ชนะ Hulk Hogan, Paul Orndorff, Don Muraco, Ken Patera, และBam Bam Bigelow (พร้อมด้วย Oliver Humperdink)แมทช์การปล้ำแทกทีมเซอร์ไวเวอร์ซีรีส์ 10 คน ใครแพ้คัดออก422:00

ดูเพิ่ม
เซอร์ไวเวอร์ ซีรีส์
รายชื่อรายการเพย์-เพอร์-วิวของดับเบิลยูดับเบิลยูอี
# วิศวกรรมระบบราง
วิศวกรรมระบบราง  ประกอบด้วยงานด้านวิศวกรรมหลายแขนงที่เกี่ยวข้องกับการออกแบบ, การก่อสร้างและการดำเนินงานทุกประเภทของระบบรถไฟ รวมทั้งงานวิศวกรรมโยธา, วิศวกรรมคอมพิวเตอร์, วิศวกรรมไฟฟ้า, วิศวกรรมเครื่องกล, วิศวกรรมอุตสาหการและวิศวกรรมการผลิต รวมทั้งสาขาวิชาวิศวกรรมย่อยอื่น ๆ ที่จำเป็น

ประวัติ

ตั้งแต่การถือกำเนิดของรถไฟในต้นศตวรรษที่สิบเก้า ความจำเป็นที่จะต้องเกิดขึ้นสำหรับกลุ่มเฉพาะของวิศวกรที่มีความสามารถในการจัดการกับปัญหาที่ไม่ซ้ำกันที่เกี่ยวข้องกับวิศวกรรมรถไฟ ในฐานะที่เป็นทางรถไฟขยายตัวและกลายเป็นแรงผลักดันที่สำคัญทางเศรษฐกิจ, วิศวกรจำนวนมากกลายเป็นผู้เกี่ยวข้อง ที่อาจจะมีชื่อเสียงมากที่สุดในอังกฤษเป็นริชาร์ด Trevithick จอร์จ สตีเฟนสันและ Isambard คิงด้อม บรูเนล วันนี้วิศวกรรมระบบรถไฟยังคงเป็นเขตข้อมูลที่สดใสของงานวิศวกรรมที่มีโครงการที่สำคัญหลายอย่างเช่นอุโมงค์ข้ามช่องแคบที่กำลังคืบหน้า

สาขาย่อยของวิศวกรรม

วิศวกรรมเครื่องกล
คำสั่ง,ควบคุมและสัญญาณรถไฟ
การออกแบบระบบสำนักงาน
การออกแบบศูนย์ข้อมูล
ระบบสกาดา
การออกแบบเครือข่าย
วิศวกรรมไฟฟ้า
การจ่ายไฟฟ้าให้ระบบราง
รางที่สาม
ระบบหน้าสัมผ้สเหนือศีรษะ
วิศวกรรมโยธา
วิศวกรรมทางถาวร
ระบบรางเบา
โรงงานบนราง
ระบบรถไฟบูรณาการ
ระบบการควบคุมรถไฟ
การส่งสัญญาณ Cab
ความสัมพันธ์ของล้อและราง
การส่งสัญญาณล้อรถไฟ
วิศวกรรมระบบรถไฟ
สัญญาณรถไฟ
การจัดเก็บค่าโดยสาร
กล้องวงจรปิด
วิจารณ์สาธารณะ
ตรวจจับการบุกรุก
การควบคุมการเข้าถึง
การบูรณาการระบบ

องค์กรวิชาชีพ

ในสหราชอาณาจักร: The Railway Division of the Institution of Mechanical Engineers (IMechE).

ในสหรัฐอเมริกา:The American Railway Engineering and Maintenance-of-Way Association (AREMA)

ทั่วโลก: The Institute of Railway Signal Engineers (IRSE)
# โชคทวี พรหมรัตน์
โชคทวี พรหมรัตน์ (ชื่อเล่น: โชค; เกิดเมื่อวันที่ 16 มีนาคม พ.ศ. 2518) อดีตนักฟุตบอลทีมชาติไทยในตำแหน่งกองหลัง 

เขามีฉายาในวงการฟุตบอลว่า "นกกระยางดำ" โดยโชคทวีเคยทำหน้าที่ผู้ช่วยผู้ฝึกสอนให้กับทีมชาติไทยชุดใหญ่ หัวหน้าผู้ฝึกสอนให้กับทีมชาติไทยรุ่นอายุไม่เกิน 23 ปีที่แข่งขันในซีเกมส์ 2015 และเคยเป็นหัวหน้าผู้ฝึกสอนให้กับการท่าเรือ ในไทยลีก และนครศรีฯ ยูไนเต็ด ในไทยลีก 3'โค้ชโชค'ได้งานใหม่ใกล้บ้าน คุม'นครศรี'สู้ไทยลีก3 

โชคทวี เคยเล่นฟุตบอลให้กับสโมสรธนาคารกสิกรไทย, กรุงเทพคริสเตียน และได้ไปเล่นในต่างประเทศกับสโมสรทัมปิเนสโรเวอร์ของสิงคโปร์, ฮหว่างอัญซาลายของ เวียดนาม และโจโฮร์บะฮ์รูของ มาเลเซีย อีกทั้งยังเป็นหนึ่งในนักเตะของการไฟฟ้าส่วนภูมิภาค ชุดที่ได้แชมป์ไทยแลนด์พรีเมียร์ลีก เป็นครั้งแรกในประวัติศาสตร์ของสโมสร เมื่อฤดูกาล 2551 ก่อนจะแขวนสตั๊ดในระดับลีกภูมิภาค ดิวิชัน 2 กับนนทบุรี เอฟซี ในปี 2553

โชคทวี ลงเล่นให้ทีมชาติไทย ตั้งแต่ปี พ.ศ. 2540 จนถึง พ.ศ. 2548 ได้เหรียญทองซีเกมส์ 2 สมัยในซีเกมส์ 1997 และ ซีเกมส์ 1999 และเคยเป็นกัปตันของทีมชาติไทยในการแข่งขันเอเชียนคัพ 2004 ที่ประเทศจีน

 ประวัติ 
โชคทวี พรหมรัตน์ เกิดเมื่อวันที่ 16 มีนาคม พ.ศ. 2518 ที่ตำบลลำภี อำเภอท้ายเหมือง จังหวัดพังงา เป็นบุตรชายของนายประชุมและนางถวิล พรหมรัตน์ ชอบเล่นฟุตบอลตั้งแต่ยังเด็ก โดยเข้ารับการศึกษาในชั้นมัธยมศึกษาตอนต้นที่โรงเรียนทุ่งมะพร้าววิทยา จ.พังงา และย้ายมาศึกษาต่อที่กรุงเทพในชั้นมัธยมศึกษาตอนปลายที่โรงเรียนวัดสุทธิวราราม ก่อนจะย้ายมาเรียนที่โรงเรียนกรุงเทพคริสเตียนวิทยาลัย และเล่นฟุตบอลในระดับนักเรียนให้สถาบันไปด้วย หลังจบชั้นมัธยมปลายที่กรุงเทพคริสเตียน โชคทวีได้ศึกษาต่อที่คณะรัฐศาสตร์ มหาวิทยาลัยธรรมศาสตร์ จนจบปริญญาตรี

ชีวิตส่วนตัวโชคทวี สมรสกับจิรภรณ์ ภิพันธ์วิชัย

 เกียรติยศ 
 ผู้เล่น 
การไฟฟ้าส่วนภูมิภาค
 ไทยพรีเมียร์ลีก ชนะเลิศ (1): 2551

ทีมชาติไทย
 ซีเกมส์ ชนะเลิศ (3): 1995, 1997, 1999
 ฟุตบอลชิงแชมป์แห่งชาติอาเซียน ชนะเลิศ (1): 2000

 ผู้ช่วยผู้จัดการทีม 
ทีมชาติไทย
 ซีเกมส์ ชนะเลิศ (1): 2013
 ฟุตบอลชิงแชมป์แห่งชาติอาเซียน ชนะเลิศ (1): 2014

 ผู้จัดการทีม 
ทีมชาติไทย
 ซีเกมส์ ชนะเลิศ (1): 2015

การท่าเรือ
 ไทยเอฟเอคัพ ชนะเลิศ (1): 2562
# วรนาถ อภิจารี
พลอากาศเอก วรนาถ อภิจารี หรือที่รู้จักกันดีในชื่อ บิ๊กอู๊ด  อดีตผู้บัญชาการทหารอากาศและอดีตผู้บัญชาการทหารสูงสุด

ประวัติ
พลอากาศเอก วรนาถ อภิจารี เกิดเมื่อวันที่ 15 พฤษภาคม พ.ศ. 2477 สมรสกับ คุณหญิงพอใจ อภิจารี

การศึกษา
 โรงเรียนอัสสัมชัญ 
 โรงเรียนนายเรืออากาศ
 โรงเรียนนายทหารชั้นผู้บังคับฝูง กรมยุทธศึกษาทหารอากาศ
 โรงเรียนเสนาธิการทหารอากาศรุ่นที่ 19 
 วิทยาลัยการทัพอากาศ กรมยุทธศึกษาทหารอากาศ
 วิทยาลัยป้องกันราชอาณาจักร รุ่นที่ 26

 การทำงาน 
 นักบินประจำกอง
 ครูการบิน ฝูงฝึกขั้นต้น กองฝึก รร.การบิน
 ผู้บังคับการกองบิน 1 ฝูง 12
 รองผบ.กองฝึก รร.การบิน
 ผบ.กองบิน1 ฝูง 13
 รองผบ.กองบิน1
 เสนาธิการกรมควบคุมการปฏิบัติทางอากาศ
 รองเจ้ากรมยุทธการทหารอากาศ
 เจ้ากรมยุทธการทหารอากาศ
 รองเสนาธิการทหารอากาศ
 ผู้ช่วยผู้บัญชาการทหารอากาศ
 ผู้บัญชาการทหารอากาศ
 ผู้บัญชาการทหารสูงสุด

 ถึงแก่อนิจกรรม 
ถึงแก่อนิจกรรมเมื่อวันที่ 27 กันยายน พ.ศ. 2558 สิริอายุได้ 81 ปีกองทัพอากาศไทย เฟซบุก 

 เครื่องราชอิสริยาภรณ์ 

 เครื่องราชอิสริยาภรณ์ไทย 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๕ ตอนที่ ๒๐๑ ง ฉบับพิเศษ หน้า ๑, ๓ ธันวาคม ๒๕๓๑
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๔ ตอนที่ ๒๔๗ ง ฉบับพิเศษ หน้า ๓, ๑ ธันวาคม ๒๕๓๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๑๐ ตอนที่ ๕๗ ง ฉบับพิเศษ หน้า ๑, ๓ พฤษภาคม ๒๕๓๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๑๐๕ ตอนที่ ๒๓๔ ง ฉบับพิเศษ หน้า ๑, ๒๗ ธันวาคม ๒๕๓๑
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญราชการชายแดน, เล่ม ๘๕ ตอนที่ ๘๙ ง ฉบับพิเศษ หน้า ๔๓, ๓ ตุลาคม ๒๕๑๑
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๘๕ ตอนที่ ๑๒๒ ง ฉบับพิเศษ หน้า ๑๐๔๓, ๓๑ ธันวาคม ๒๕๑๑
ราชกิจจานุเบกษา, แจ้งความกระทรวงศึกษาธิการ เรื่อง พระราชทานเหรียญลูกเสือสดุดี ประจำปี ๒๕๓๐, เล่ม ๑๐๔ ตอนที่ ๒๔๖ หน้า ๘๑๙๕, ๑ ธันวาคม ๒๕๓๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์เหรียญรัตนาภรณ์, เล่ม ๑๐๘ ตอนที่ ๑๖๖ ง ฉบับพิเศษ หน้า ๓, ๒๐ กันยายน ๒๕๓๔

 เครื่องราชอิสริยาภรณ์ต่างประเทศ 

  :
 พ.ศ. 2537 – 80x80px เครื่องอิสริยาภรณ์อุตมะ บักติ เจเมอร์ลัง (เท็นเทรา)PRESIDENT ONG TENG CHEONG WITH THE SUPREME COMMANDER OF THE ROYAL THAI ARMED FORCES AIR CHIEF MARSHAL VORANAT APICHAREE AFTER THE CONFERMENT OF THE DISTINGUISHED SERVICE ORDER (MILITARY) IN THE ISTANA
# สมเด็จพระรามาธิบดี (เจ้าพระยาจันท์)
สมเด็จพระราชโองการพระรามาธิบดี  มีพระนามเดิมว่า เจ้าพระยาจันท์  หรือพระนามหลังเข้ารีตว่า อิบราฮิม (ยาวี:) เป็นพระมหากษัตริย์กัมพูชาเพียงพระองค์เดียวที่นับถือศาสนาอิสลาม 

สมเด็จพระรามาธิบดีที่ 1 แห่งกัมพูชาเสด็จพระราชสมภพเมื่อปี พ.ศ. 2157 เป็นพระราชโอรสองค์ที่ 3 ในสมเด็จพระไชยเชษฐาที่ 2 ประสูติแต่นักนางบุษบา บาทบริจาริกาชาวลาวราชพงษาวดารกรุงกัมพูชา, หน้า 100 และทรงเป็นอนุชาของพระศรีธรรมราชาที่ 2 และพระองค์ทองราชา มีตำแหน่งเดิมเป็นเจ้าพระยาจันท์ ตำแหน่งพระอุปราชในรัชกาลสมเด็จพระองค์ทองราชาผู้เป็นพระเชษฐา พระองค์ขึ้นครองราชย์เมื่อ พ.ศ. 2184 โดยการยึดพระราชอำนาจจากพระปทุมราชาที่ 1 และจับพระอุไทยผู้เป็นมหาอุปโยราช(ผู้สำเร็จราชการแทนพระองค์)และพระปทุมราชาที่ 1 สำเร็จโทษขณะเสด็จออกไปล่าสัตว์ที่ชายป่าเมืองอุดง ต่อมาหลังจากครองราชย์แล้วสองปี พระองค์เปลี่ยนไปนับถือศาสนาอิสลามเมื่อ พ.ศ. 2186ราชพงษาวดารกรุงกัมพูชา, หน้า 104 ทำให้มีผู้ต่อต้านพระองค์มาก อีกทั้งในรัชกาลของพระองค์ยังมีความขัดแย้งกับพ่อค้าชาวฮอลันดา 

ต่อมาในปี พ.ศ. 2201 นักองค์สูร (พระบรมราชาที่ 8) โอรสพระองค์หนึ่งของพระอุไทย พระมหาอุปโยราชและอนุชาต่างมารดาของพระปทุมราชาที่ 1 ประสูติแต่นักนางโมม หรือมม พระมารดาชาวเวียดนามได้นำกองทัพจากเวียดนามมาโจมตีเพื่อล้มล้างราชบัลลังก์ของสมเด็จพระรามาธิบดี (จันท์) กองทัพเวียดนามเป็นฝ่ายชนะ จับพระรามาธิบดีใส่กรงไปเวียดนาม Achille Dauphin-Meunier Histoire du Cambodge Presses universitaires de France, Paris 1968 Que sais-je ? n° 916. พระองค์ถูกขังอยู่ที่ตังเกี๋ย ได้รับความทุกข์โทมนัสอย่างแสนสาหัสจนพระวรกายกายไม่อาจทนได้เสด็จสวรรคตในปี พ.ศ. 2202 สิริพระชนม์มายุ 44 พรรษา อยู่ในราชสมบัติ 16 ปี จากนั้นนักองค์สูรจึงขึ้นครองราชย์เป็นสมเด็จพระบรมราชาที่ 8 แห่งกัมพูชา Phoeun Mak, Dharma Po « La première intervention militaire vietnamienne au Cambodge (1658-1659) » dans: Bulletin de l'École française d'Extrême-Orient, tome 73, 1984, p. 285-318.
# พระบรมราชา (เจ้าพระยาญาติ)
พระบรมราชา (เจ้าพระยาญาติ) หรือพระบาทศรีสุริโยพันธุ์ที่ 3 (พระปรมาภิไธยพระบาทสมเด็จเสด็จพระราชโองการพระบรมราชาธิราชรามาธิบดี พระศรีสุริโยพันธุ์ธรรมิกมหาราชาธิราชบรมบพิตร) เป็นพระมหากษัตริย์กัมพูชา ทรงเป็นพระราชโอรสของพระรามาธิบดี (คำขัด) หรือสมเด็จพระรามเจ้า ผู้ครองเมืองจตุมุข (ปัจจุบันคือพนมเปญ)ไมเคิล วิกเกอรีสันนิษฐานว่าสมเด็จพระรามเจ้าอาจจะเป็นองค์เดียวกับสมเด็จพระรามราชาธิราชที่ถูกสมเด็จพระอินทราชาเนรเทศออกจากอาณาจักรอยุธยา ดูเพิ่มที่ศานติ ภักดีคำ (2556) หลังจากที่อาณาจักรอยุธยาตีนครธมแตกเมื่อ พ.ศ. 1916 ได้แต่งตั้งให้พระยาแกรกหรือพระยาแพรกเป็นกษัตริย์ครองกรุงกัมพูชา ต่อมาเจ้าพระยาญาติได้ลอบปลงพระชนม์พระยาแกรกเสีย พระองค์ขึ้นครองราชย์ต่อมาและย้ายเมืองหลวงไปที่เมืองบาสาณ หลังจากที่ครองราชย์ได้ 12 ปีจึงทรงประกอบพิธีราชาภิเษก 

ต่อมาใน พ.ศ. 1931 ได้เสด็จมาประทับที่เมืองบาสาณและต่อมาได้ย้ายเมืองหลวงไปยังพนมเปญ จน พ.ศ. 1976 จึงสละราชสมบัติให้พระนารายณ์รามาธิบดีครองราชย์ต่อมา พระองค์สิ้นพระชนม์ในรัชกาลของพระนารายณ์รามาธิบดี แต่บางแห่งว่าพระองค์เสด็จสวรรคตใน พ.ศ. 1976ข้อความปรากฏที่จารึกที่พระเจดีย์บรรจุพระบรมอัฐิ ดู ศานติ ภักดีคำ (2556) หลังจากพระองค์เสด็จสวรรคตแล้ว สมเด็จพระนารายณ์ราชาได้สร้างเจดีย์บรรจุพระบรมอัฐิของพระองค์ไว้ที่เขาพนมโฎนปึญ เมื่อ พ.ศ. 2110
# GMP
GMP คือ มาตรฐานการผลิตผลิตภัณฑ์ เป็นเกณฑ์ควบคุมการผลิต (Good Manufacturing Practice) ตลอดจนกระบวนการควบคุมให้ปฏิบัติตามของกองบริหารคุณภาพผลิตภัณฑ์แห่งรัฐหรือชุมชนนั้นๆ เพื่อการวิจัย การผลิต การบริโภค และการประกอบการค้าที่ดีขึ้น รายการผลิตภัณฑ์ที่เกี่ยวข้องเพื่อการตรวจสอบและปฏิบัติตาม แตกต่างกันบ้าง ในแต่ละชุมชน แต่จุดมุ่งหมายในการสร้างมาตรฐาน GMP ขึ้นอยู่กับการลดความเสี่ยงในปัจจัยและวัสดุที่เกี่ยวกับการอุปโภคบริโภค โดยกำหนดให้มีมาตรฐานทางสาธารณะที่สะอาดและปลอดภัยมากยิ่งขึ้น จีเอ็มพี เรียกว่า ระบบบริหารงานคุณภาพ เริ่มแรกนั้นใช้เป็นกระบวนการควบคุมวัตถุมีพิษและวิธีการทางเภสัช
# สมชัย วุฑฒิปรีชา
สมชัย วุฑฒิปรีชา เป็นอดีตรัฐมนตรีช่วยว่าการกระทรวงศึกษาธิการ ในรัฐบาลนายอานันท์ ปันยารชุน (ครม.47, 49) และเป็นอดีตปลัดกระทรวงศึกษาธิการ และอดีตรองผู้ว่าราชการกรุงเทพมหานคร

 ประวัติ 
สมชัย วุฑฒิปรีชา เกิดเมื่อวันที่ 21 กรกฎาคม พ.ศ. 2475 ที่อำเภอนครชัยศรี จังหวัดนครปฐม สำเร็จการศึกษาระดับปริญญาตรี สาขาบริหารการศึกษา จากวิทยาลัยวิชาการศึกษาประสานมิตร ระดับปริญญาโทด้านการศึกษา จากมหาวิทยาลัยอินเดียนา นอกจากนั้นยังได้รับปริญญาดุษฎีบัณฑิตกิตติมศักดิ์อีกหลายสถาบัน ได้แก่ สาขาวิชาศึกษาศาสตร์ จากมหาวิทยาลัยรามคำแหง สาขาบริหารการศึกษา จากมหาวิทยาลัยศรีนครินทรวิโรฒ และมหาวิทยาลัยราชภัฏนครปฐม

 การทำงาน 
สมชัย วุฑฒิปรีชา เคยดำรงตำแหน่งรองผู้ว่าราชการกรุงเทพมหานคร ในช่วงที่มีนายเชาวน์วัศ สุดลาภา เป็นผู้ว่าราชการกรุงเทพมหานคร (จากการแต่งตั้ง) และได้รับมอบหมายให้ทำหน้าที่ประธานคณะกรรมการอำนวยการจัดสร้างศูนย์เยาวชนกรุงเทพมหานคร (ไทย-ญี่ปุ่น) ต่อมาเขาได้โอนย้ายมารับราชการในกระทรวงศึกษาธิการ จนได้รับตำแหน่งเป็นเลขาธิการคณะกรรมการการประถมศึกษาแห่งชาติ (กปช.) และเป็นปลัดกระทรวงศึกษาธิการ ในระหว่างปี พ.ศ. 2533-2535 และเป็นสมาชิกวุฒิสภา 2 สมัย ในปี พ.ศ. 2535-2539 และ พ.ศ. 2539-2543 ต่อมาในปี พ.ศ. 2535 เขาได้รับแต่งตั้งเป็นรัฐมนตรีช่วยว่าการกระทรวงศึกษาธิการ ในรัฐบาลนายอานันท์ ปันยารชุน (ครม.47, 49)ราชกิจจานุเบกษา, พระบรมราชโองการ ประกาศ แต่งตั้งรัฐมนตรี (จำนวน ๓๔ ราย) เล่ม 108 ตอนที่ 45 วันที่ 6 มีนาคม 2534พระบรมราชโองการ ประกาศ แต่งตั้งรัฐมนตรี (จำนวน ๒๖ ราย)

นายสมชัย เคยดำรงตำแหน่งนายกสภาสถาบันราชภัฏนครปฐม รวม 4 วาระ ตั้งแต่ปี พ.ศ. 2538 - พ.ศ. 2546

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๓ ตอนที่ ๑๒ ง ฉบับพิเศษ หน้า ๒, ๒๗ มกราคม ๒๕๒๙
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๙๘ ตอนที่ ๒๐๖ ง ฉบับพิเศษ หน้า ๔๔, ๑๗ ธันวาคม ๒๕๒๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๙ ตอนที่ ๕๙ ง ฉบับพิเศษ หน้า ๓, ๕ พฤษภาคม ๒๕๓๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นสิริยิ่งรามกีรติ ลูกเสือสดุดีชั้นพิเศษ, เล่ม ๑๐๗ ตอนที่ ๒๐๐ ง หน้า ๘๑๕๓, ๔ ตุลาคม ๒๕๓๓
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๙๙ ตอนที่ ๗๓ ง ฉบับพิเศษ หน้า ๑๔๑, ๒๘ พฤษภาคม ๒๕๒๕
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๙๖ ตอนที่ ๙๒ ง ฉบับพิเศษ หน้า ๒๐๕, ๘ มิถุนายน ๒๕๒๒
# หม่อมหลวงเชิงชาญ กำภู
หม่อมหลวงเชิงชาญ กำภู อดีตรัฐมนตรีช่วยว่าการกระทรวงคมนาคม ในรัฐบาลอานันท์ ปันยารชุน และอดีตอธิบดีกรมชลประทาน

 ประวัติ 
หม่อมหลวงเชิงชาญ กำภู เป็นบุตรของพลตรี พระยาสุรเสนา (หม่อมราชวงศ์ชิต กำภู) กับคุณหญิงผอบ สุรเสนา มีพี่น้อง 12 คน มีพี่ชายคนโตคือ หม่อมหลวงชูชาติ กำภู

 การทำงาน 
หม่อมหลวงเชิงชาญ กำภู รับราชการในตำแหน่งนายช่างชลประทาน สังกัดกรมชลประทาน ต่อมาได้รับแต่งตั้งเป็นอธิบดีกรมชลประทาน กระทรวงพัฒนาการแห่งชาติ ในปี พ.ศ. 2510ประกาศสำนักนายกรัฐมนตรี เรื่อง แต่งตั้งข้าราชการพลเรือน (หม่อมหลวงเชิงชาญ กำภู) เป็นสมาชิกวุฒิสภา ในปี พ.ศ. 2512พระบรมราชโองการ ประกาศ แต่งตั้งสมาชิกวุฒิสภา (แต่งตั้ง พลตรี จำลอง สิงหะ และหม่อมหลวงเชิงชาญ กำภู แทนตำแหน่งที่ว่าง) และเป็นรองปลัดกระทรวงพัฒนาการแห่งชาติ ในปี พ.ศ. 2514ประกาศสำนักนายกรัฐมนตรี เรื่อง แต่งตั้งข้าราชการพลเรือน (... หม่อมหลวงเชิงชาญ กำภู ...) ต่อมาเขาได้รับแต่งตั้งเป็นรัฐมนตรีช่วยว่าการกระทรวงคมนาคม ในรัฐบาลนายอานันท์ ปันยารชุน (ครม.47, 49)ราชกิจจานุเบกษา, พระบรมราชโองการ ประกาศ แต่งตั้งรัฐมนตรี (จำนวน ๓๔ ราย) เล่ม 108 ตอนที่ 45 วันที่ 6 มีนาคม 2534ราชกิจจานุเบกษา, พระบรมราชโองการ ประกาศ แต่งตั้งรัฐมนตรี (จำนวน ๒๖ ราย)เล่ม 109 ตอนที่ 69 วันที่ 14 มิถุนายน 2535

 เครื่องราชอิสริยาภรณ์ 

แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์

รายพระนามและนามผู้ที่ได้รับพระราชทานเหรียญลูกเสือสดุดี ประจำปี ๒๕๒๕ จากเว็บไซต์ thaiscouts
# กงซุน เช่อ
กงซุน เช่อ  เป็นตัวละครจากวรรณกรรมจีนสมัยคริสต์ศตวรรษที่ 19 เรื่อง เจ็ดผู้กล้าห้าผู้ทรงธรรม (七俠五義)

 ภูมิหลัง 

กงซุน เช่อ เป็นข้าราชการขั้น 6 ตำแหน่งจ่าศาล (เลขาธิการสำนักงานศาล) ช่วยราชการของเปา เจิ่ง (包拯) ในบทบาทที่ไม่ต่างจากที่นายแพทย์วอตสัน (Dr. Watson) ช่วยเหลือเชอร์ล็อก โฮมส์ (Sherlock Holmes)

ตามท้องเรื่อง กงซุน เช่อ มีสติปัญญาเฉียบแหลม และรอบรู้ตำราจีนทุกแขนง แต่แม้จะสอบเข้ารับราชการกี่ครั้งก็สอบไม่ผ่าน เกิดท้อใจ จึงไปแฝงตัวอยู่ที่วัดแห่งหนึ่ง เวลานั้น เปา เจิ่ง ได้รับโยกย้ายไปเป็นเจ้าเมืองเปี้ยนเหลียง (汴梁) หรือปัจจุบัน คือ ไคเฟิง (開封) ซึ่งเป็นเมืองหลวงและเดินทางผ่านมา เจ้าอาวาสได้แนะนำเขาให้แก่เปา เจิ่ง เปา เจิ่ง จึงรับเขาไว้เป็นผู้ช่วย ภายหลัง กงซุน เช่อ ได้ออกแบบเครื่องประหารสามหลังให้แก่เปา เจิ่ง ซึ่งเปา เจิ่ง มีอาญาสิทธิ์ใช้ประหารก่อน รายงานทีหลังได้

นอกจากนี้ กงซุน เช่อ เป็นนักยุทธศาสตร์มือฉกาจ ทั้งยังปราดเปรื่องในการแพทย์แผนจีน เมื่อช่วยเปา เจิ่ง สืบสวนสอบสวนคดี กงซุน เช่อ จึงมักปลอมตัวเป็นหมอกลางบ้าน

 ในภาพยนตร์และละครโทรทัศน์ 

ฟ่าน หงเซฺวียน (范鴻軒) แสดงเป็นกงซุน เช่อ หลายครั้ง เช่น ในเรื่อง เปาบุ้นจิ้น (Justice Bao) ฉบับ พ.ศ. 2536,  2538, 2551, และ 2553–2555
# เอนก สิทธิประศาสน์
เอนก สิทธิประศาสน์ (23 มกราคม พ.ศ. 2472 – 17 ธันวาคม พ.ศ. 2560) อดีตรัฐมนตรีช่วยว่าการกระทรวงมหาดไทย ในรัฐบาลอานันท์ ปันยารชุน อดีตปลัดกระทรวงมหาดไทย อดีตปลัดสำนักนายกรัฐมนตรี และเจ้าหน้าที่กองอาสารักษาดินแดน ยศนายกองเอก

 ประวัติ 
เอนก (ติ๊ก) เกิดเมื่อวันที่ 23 มกราคม พ.ศ. 2472 ที่ อำเภอเทิง จังหวัดเชียงราย เป็นบุตรคนสุดท้อง จากพี่น้องจำนวน 5 คน ของหลวงสิทธิประศาสน์ (คลาย บุษบรรณ์) ต่อเปลี่ยนเป็น หลวงสิทธิประศาสน์ (สิทธิ์ สิทธิประศาสน์) กับนางสิทธิประศาสน์ (ตุ้ย) คนหนึ่งในนั้นคือ นางนงนุช ฤทธิประศาสน์ ภริยานายชูสง่า ฤทธิประศาสน์ อดีตรัฐมนตรี ด้านครอบครัว สมรสกับนางรัตนมณี (วิมลภักตร์) สิทธิประศาสน์ (ภมรพล) มีบุตร-ธิดา 3 คน คือ นายมนู สิทธิประศาสน์ นายนที สิทธิประศาสน์ และนางสิริวิมล สิทธิประศาสน์

สำเร็จการศึกษาชั้นประถมศึกษาจากโรงเรียนส่วนบุญโญปถัมภ์ เข้าเรียนชั้นมัธยมศึกษาจากโรงเรียนอำนวยศิลป์ โรงเรียนวังสมเด็จบูรพา และโรงเรียนอัสสัมชัญ สำเร็จการศึกษาปริญญาตรี รัฐศาสตรบัณฑิต จากคณะรัฐศาสตร์ จุฬาลงกรณ์มหาวิทยาลัยรุ่น1 และปริญญาโททางรัฐศาสตร์ จากมหาวิทยาลัยอินเดียนา สหรัฐอเมริกา รวมถึงผ่านการอบรมจากวิทยาลัยป้องกันราชอาณาจักร รุ่นที่ 21

 การทำงาน 
เอนก สิทธิประศาสน์ รับราชการในสังกัดกระทรวงมหาดไทย เคยดำรงตำแหน่งรองผู้ว่าราชการจังหวัดเชียงราย และเป็นผู้ว่าราชการจังหวัดอุดรธานี และนครศรีธรรมราช เป็นปลัดกระทรวงมหาดไทย ในปี พ.ศ. 2532 และเป็นปลัดสำนักนายกรัฐมนตรี ในปีถัดมา ก่อนหน้านั้นเขาได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516 ต่อมาในปี พ.ศ. 2535 เขาได้รับแต่งตั้งเป็นรัฐมนตรีช่วยว่าการกระทรวงมหาดไทย ในรัฐบาลนายอานันท์ ปันยารชุน (ครม.49)พระบรมราชโองการ ประกาศ แต่งตั้งรัฐมนตรี (จำนวน ๒๖ ราย) 

เอนก เคยเป็นนายกสภามหาวิทยาลัยราชภัฏเชียงราย และเป็นรองประธานกลุ่มบริษัทเซ็นทรัลพัฒนาบมจ. เซ็นทรัลพัฒนา โชว์ฝีมือปรุงอาหารเจ ในงานเทศกาลอาหารเจนานาชาติ เซ็นทรัล ทาวน์ รัตนาธิเบศร์

 ถึงแก่อนิจกรรม 
เอนก ถึงแก่อนิจกรรม ด้วยโรคมะเร็งต่อมน้ำเหลือง เมื่อวันที่ 17 ธันวาคม พ.ศ. 2560 สิริรวมอายุ 88 ปี มีพิธีพระราชทานเพลิงศพเมื่อวันที่ 24 ธันวาคม พ.ศ. 2560 ณ วัดธาตุทอง

 ยศกองอาสารักษาดินแดน 
 พ.ศ. 2516 นายกองโท เอนก สิทธิประศาสน์ รับพระราชทานยศกองอาสารักษาดินแดนเป็น นายกองเอก เอนก สิทธิประศาสน์http://www.ratchakitcha.soc.go.th/DATA/PDF/2516/D/101/1.PDF

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๔ ตอนที่ ๒๔๗ ง ฉบับพิเศษ หน้า ๒, ๑ ธันวาคม ๒๕๓๐
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๙๙ ตอนที่ ๑๘๔ ง ฉบับพิเศษ หน้า ๔๐, ๑๗ ธันวาคม ๒๕๒๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ อันเป็นสิริยิ่งรามกีรติ ลูกเสือสดุดีชั้นพิเศษ, เล่ม ๑๐๖ ตอนที่ ๑๑๘ ง ฉบับพิเศษ หน้า ๒, ๒๘ กรกฎาคม ๒๕๓๒
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๑๐๗ ตอนที่ ๑๔๑ ง ฉบับพิเศษ หน้า ๒, ๘ สิงหาคม ๒๕๓๓
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญรัตนาภรณ์, เล่ม ๙๕ ตอนที่ ๑๐๗ ง ฉบับพิเศษ หน้า ๑๓, ๒ ตุลาคม ๒๕๒๑
# อูนไบอันเนียม
อูนไบอันเนียม  เป็นธาตุที่มีเลขอะตอมเท่ากับ 121 และมีสัญลักษณ์ Ubu 

"อูนไบอันเนียม" เป็นชื่อชั่วคราวในระบบ IUPAC 
และมีชื่อชั่วคราวอีกชื่อตามพยากรณ์ของดมีตรี เมนเดเลเยฟว่า "เอกา-แอกทิเนียม" (eka-actinium) 
อูนไบอันเนียมเป็นธาตุในหมู่ซูเปอร์แอกทิไนด์และเป็นธาตุแรกในคาบนี้
# เรือพายในกีฬาแห่งชาติครั้งที่ 41 – เรือกรรเชียง บุคคลชาย 500 เมตร
"เรือพาย"ในการแข่งขันกีฬาแห่งชาติ ครั้งที่ 41 เชียงใหม่เกมส์

ประเภท เรือกรรเชียง 500 เมตร บุคคลชาย 

 มีนักกีฬาเข้าร่วมการแข่งขัน 11 คน จาก 11 ทีมจังหวัด
 เริ่มแข่งขันวันที่ 11-12 ธันวาคม 2555
 สนามที่ใช้ในการแข่งขัน : อ่างเก็บน้ำห้วยตึงเฒ่า อ.แม่ริม
 

สรุปผลการแข่งขัน
 บุคคลชาย 500 เมตร มหาสารคาม<br\>ชัยชนะ  ทะคำ สมุทรปราการ<br\>พิทยา  มีบุญ เชียงราย<br\>สมพร  เมืองโคตร

ผลการแข่งขัน
Heat
 อันดับ 1-2 ของแต่ละกลุ่ม เข้ารอบรองชนะเลิศ(SE), อันดับ3-4 เข้ารอบแก้ตัว(RE)
 Heat1 
อันดับนักกีฬาทีมจังหวัดเวลา (นาที)หมายเหตุ 1 กฤษณพงศ์  สุขมา ชลบุรี 01:47.53 SE 2 ภาณุพันธุ์  ไพศาลวรรณชัยภูมิ 01:50.76 SE 3 วีรภัทร  เพียรโนนลาวนครราชสีมา 02:01.81 RE 4 สนธยา  แข็งแรงกระบี่ 02:36.25 RE

 Heat2 
อันดับนักกีฬาทีมจังหวัดเวลา (นาที)หมายเหตุ 1 สมพร  เมืองโคตรเชียงราย 01:52.13 SE 2 ชัยชนะ  ทะคำมหาสารคาม 01:52.64 SE 3 พิทยา  มีบุญสมุทรปราการ 02:01.14 RE 4 ปริวัฒน์  สุภาพงษ์กรุงเทพมหานคร - DNS

 Heat3 
อันดับนักกีฬาทีมจังหวัดเวลา (นาที)หมายเหตุ 1 ภูริณัฐ  เพชรวีระน่าน 01:59.14 SE 2 มงคลชัย  สนิทภักดีสิงห์บุรี 02:00.86 SE 3 การันต์  ทะนานะเชียงใหม่ 02:04.50 RE

 รอบแก้ตัว (RE) 
อันดับนักกีฬาทีมจังหวัดเวลา (นาที)หมายเหตุ 1 วีรภัทร  เพียรโนนลาวนครราชสีมา 02:04.94 SE 2 พิทยา  มีบุญสมุทรปราการ 02:06.74 SE 3 การันต์  ทะนานะเชียงใหม่ 02:23.77  4 สนธยา  แข็งแรงกระบี่ 02:48.64 

รอบรองชนะเลิศ
 Heat1 
อันดับนักกีฬาทีมจังหวัดเวลา (นาที)หมายเหตุ 1 ชัยชนะ  ทะคำมหาสารคาม 01:44.34 FA 2 พิทยา  มีบุญสมุทรปราการ 01:46.97 FA 3 กฤษณพงศ์  สุขมาชลบุรี 01:48.69  4 ภูริณัฐ  เพชรวีระน่าน 02:06.96 

 Heat2 
อันดับนักกีฬาทีมจังหวัดเวลา (นาที)หมายเหตุ 1 สมพร  เมืองโคตร เชียงราย 01:51.01 FA 2 ภาณุพันธุ์  ไพศาลวรรณชัยภูมิ 01:54.51 FA 3 มงคลชัย  สนิทภักดีสิงห์บุรี 02:00.42  4 วีรภัทร  เพียรโนนลาวนครราชสีมา 02:08.38 

 รอบชิงชนะเลิศ 
อันดับนักกีฬาทีมจังหวัดเวลา (นาที)หมายเหตุ  ชัยชนะ  ทะคำมหาสารคาม 01:49.26   พิทยา  มีบุญสมุทรปราการ 01:53.13   สมพร  เมืองโคตร เชียงราย 01:56.62  4 ภาณุพันธุ์  ไพศาลวรรณชัยภูมิ 02:04.88
# อูนไบนิลเลียม
อูนไบนิลเลียม  เป็นธาตุที่มีเลขอะตอมเท่ากับ 120 และมีสัญลักษณ์ Ubn 

"อูนไบนิลเลียม" เป็นชื่อชั่วคราวในระบบ IUPAC 
และมีชื่อชั่วคราวอีกชื่อตามพยากรณ์ของดมีตรี เมนเดเลเยฟว่า "เอกา-เรเดียม" (eka-radium) 
อูนไบนิลเลียมคาดว่าจะเป็นธาตุในหมู่โลหะแอลคาไลน์เอิร์ธและมีลักษณะคล้ายแบเรียมและเรเดียม
 การปรากฏ สมบัติ และปฏิกิริยาเคมี 
ซึ่งเป็นผลผลิตจากการปะทะกันระหว่าง อะตอมของ พลูโทเนียม-254 กับ ไอออน ของ เหล็ก-48  ดังสมการ 

ในเดือนเมษายน พ.ศ. 2544 ได้มีการค้นพบวิธีสร้างอะตอมของอูนไบนิลเลียมโดยการปะทะกันระหว่างยูเรเนียมและนิกเกิลและ คูเรียมและโครเมียมดังสมการ